দিল্লিতে ভয়াবহ বিস্ফোরণ, জারি হাই এলার্ট,এই মুহূর্তে কী অবস্থা দেখুন

নয়াদিল্লি: লালকেল্লার কাছে জোড়া গাড়িতে বিস্ফোরণ। দিল্লির (Delhi Blast) লালকেল্লা মেট্রো স্টেশনের (Blast Car Near Lal Quila Metro Station) কাছে দাঁড়িয়ে থাকা একটি গাড়িতে বিস্ফোরণের ঘটনা ঘটে। সেই বিস্ফোরণের তীব্রতা এতটাই ছিল যে পরপর পাঁচট গাড়িতে আগুন লেগে যায়। ব্যস্ত সময়ে পার্কিং লটের ভিড়ে বিস্ফোরণের ঘটনা ঘটেছে। বিস্ফোরণে এখনও পর্যন্ত ১৭ জনের মৃত্যু হয়েছে। মৃতের সংখ্যা বাড়তে পারে বলে আশঙ্কা। ঘটনাস্থলে পৌঁছে গিয়েছে এনএইএ ও এনএসজি দল। বিস্ফোরণের পরেই দিল্লি জুড়ে জারি হয়েছে হাই অ্যালার্ট (High alert issued in Delhi)।

লালকেল্লার সামনে প্রতিদিনই সন্ধ্যায় ভিড় জমান দেশি-বিদেশি পর্যটকরা ও স্থানীয় বাসিন্দারাও। এ দিন লালকেল্লার সামনে ভিড় করেছিলেন তাঁরা। আচমকাই ১ নম্বর গেটের কাছে মেট্রোর সামনে পার্ক করা একটি গাড়িতে আচমকা বিস্ফোরণ হয়। বিকট শব্দে কেঁপে ওঠে গোটা এলাকা। প্রাথমিকভাবে অনুমান, রাজধানীতে কোনও জঙ্গি সংগঠন এই ঘটনা ঘটিয়ে থাকতে পারে, এমনটাই সন্দেহ করছে পুলিশ কর্তারা। খবর সূত্রের। ইতিমধ্যেই ওই বিস্ফোরণের এলাকায় পৌঁছেছে এনএসজি এবং এনআইএ পৌঁছেছে। কী ধরনের বিস্ফোরক ব্যবহার করা হয়েছে তা খুঁজে বের করার চেষ্টা করছে। দিল্লিজুড়ে হাই সিকিউরিটি অ্যালার্ট জারি হয়েছে। লালকেল্লা এবং আশপাশের এলাকা উচ্চ নিরাপত্তা বলয়ে থাকার কারণে, এই বিস্ফোরণ ঘিরে ইতিমধ্যেই তৎপরতা বেড়েছে গোয়েন্দা সংস্থাগুলিরও।

আরও পড়ুন: দিল্লিতে ভ/য়া/ব/হ বি/স্ফো/রণ, জ/ঙ্গি হা/না? দেখুন সবচেয়ে বড় খবর

শুধু দিল্লি নয়,দেশের সমস্ত বড় শহরগুলিতে জারি করা হল হাই অ্যালার্ট। মুম্বই এবং গুরুগ্রামেও সতর্কতা জারি করা হয়েছে। কলকাতাতেও সতর্কতা (High alert issued in Kolkata) জারি করা হয়েছে। লাল সতর্কতা উত্তরপ্রদেশে। ঘটনাস্থলে পৌছেছে NIA। শুরু হয়েছে তদন্ত। রাজধানীর বুকে এই বিস্ফোরণকে জঙ্গি হামলা বলেই আশঙ্কা করছেন ওয়াকিবহাল মহলের একাংশ।

দেখুন ভিডিও